**Správa HK na OZ 20.11.2019**

**z  finančnej kontroly dodržiavania a uplatňovania zákona**

**č. 283/2002 Z. z. o cestovných náhradách v znení neskorších predpisov na obecnom úrade Jasenovo**

Na základe schváleného Plánu kontrolnej činnosti na II. polrok 2019 vykonala Ing. Beáta Gáborová, kontrolórka obce Jasenovo, finančnú kontrolu dodržiavania a uplatňovania zákona č. 283/2002 Z. z. o cestovných náhradách v znení neskorších predpisov za rok 2019.

Kontrolórka v rámci predmetu kontroly preverovala:

– či kontrolovaný subjekt pri realizácií služobných ciest dodržiava zákon č.283/2002 Z.z. v znení neskorších predpisov (ďalej len zákon).

**Kontrolné zistenia**

1. Na cestovných príkazoch (CP) členov volebnej komisie dňa 16.3.2019 (voľby prezidenta) chýbajú vypísané čitateľné mená a na viacerých CP aj podpisy príjemcu a tiež hodiny výkonu práce. Účtované je len cestovné, ale určenie času výkonu SC patrí v zmysle § 3 ods. 1 zákona medzi povinné náležitosti CP, ktoré určí zamestnávateľ v CP.
2. Uvedené nedostatky sa opakujú na viacerých CP počas roka.

Odporúčané opatrenia HK:

1. CP vypisovať úplne so všetkými povinnými náležitosťami v zmysle zákona o cestovných náhradách.
2. Doplniť chýbajúce podpisy a ďalšie povinné údaje – čas výkonu SC, čitateľné meno cestujúceho a zamestnanca povoľujúceho SC a pod.

Správu predkladá: **Ing. Beáta Gáborová** ..............................................................